Berlingske Tidende, 1835-01-24
Ostindien. De sidste Aviser og Breve fra Jndien tale meget om de Forholdsregler, man har truffet, for at indføre det nye Charte her. Den desinitive Constituering af det fjerde Præsidentskab, nemlig Agra, er opsat, fordi de nye Provindsers Adskillelse fra Bengalen, kræver Tid. Den politiske Tilstand er endnu bestandig den samme, det vil sige, de Spirer, som tidligere Begivenheder have nedlagt, vedblive at udvikle sig, og Regjeringens hele Virksomhed er henvendt paa, at lagttage og styre denne Udvikling. Demoralitationen i de mediatiserede Stater er den største Vanskelighed. J Gralior have den unge Usurpators Tropper været i Haandgemænge sammen, og Oprøret blev kun med Møje dæmpet. Det fortælles, at General-Gouverneuren søger bestandig at undgaae, eller i det mindste at opsætte Landets Besiddelsestagelse af engelske Tropper men Radschaen skal være ude af Stand til at tilfredsstille eller endog kun afskedige sin store Hær, og han vil ikke længe meer undgaae sine Naboers Skjæbne. Haandhævelsen af Politiet i Over-Jndien bliver bestandig vanskeligere. De smaa Stater, derved Fredsslutningerne fra 1816 – 1817 tabte deres Uafhængighed, men dog beholdt en nominel Souverginitet, give alt det Pak, der tidligere dannede Maratternes og Pindarrenes Armeer, et Tilflugtsted, og det bliver absolut nødvendigt for Compagniet, selv at overtage Politiet i disse Stater, for, ved Hielp af et almindeligt Gensd'armerie=System at beskytte Liv og Eiendom, Handel og Vandel, og dette saa meget mere, da der i den senere Tid er gjort alt Muligt, for at lette Samqvemmet med det Jndre, Gouvernementet føler ret vel Nødvendigheden af at udvikle Landets Hjelpemidler, og strax efter Landtoldens Nedsættelse i Bengalen, har Gouvernementet af Bombay ogsaa nedsat Stadtolden til 1 1/2 pCt. Den politiske Tilstand paa Jndiens Vestgrændser er ligeledes endnu meget usikker, og den synes snarere at for vikles end at opklares. Rundschiet Singh har sendt en Hær over Jndus, og bemægtiget sig Staden og Provindsen Peschawer, medens Schal Schudschal beleirede Kandakar. De tre Regenter af Kabul synes i Nødens Time at have glemt deres gamle Fjendskab, og at ville gjøre fælleds Sag; de ere komne sammen i Staden Kabul, for med forenede Kræfter at gjøre deres Fiender i Norden og Syden Modstand. En af dem har sendt sin Neven til den engelske Skole i Ludiana, for at han kan faae en europæisk Opdragelse; dette er det første Exempel, en orientalsk Fyrste udenfor Jndien har givet; thi blandt Familierne i selve Jndien bliver en engelsk Opdragelse meer og meer Mode. JKotah er der oprettet et Seminarium, hvor Sønner af de radschutiske Staters Fyrster og Store opdrages; de have hentet engelske Lærere fra Delhi til dette Jnstitut. De øvre Provindsers mohamedanske Adel har oprettet et lignende i Delhi. Den pludselige Jver er en Følge af Lord Bentinks Beslutning, for Fremtiden at føre den diplomatiske Correspondents med de indfødte Fyrster paa engelsk, og derved har nu dette Sprog begyndt at fortrænge det persiske i de høiere Classers Opdragelses-System. Men det besynderligste Exempel paa den, ved de indiske Hoffer herskende Anglomani er dog Kongen af Ondes Ønske, at tage en Englænderinde til Kone. Han har givet sin Favorit-Dame, Afskeed, og søger nu en Englænderinde, som han vil ægte i at Høitidelighed og tilsikkre hende som Millioner Rupier. Paa alle Kanter forvandle de bengalske og hindestanske Skoler sig til engelske. En anden ny Mode har ogsaa faaet Jndpas, der kunde have vigtige Følger: Europæerne vare hidindtil aldeles udelukkede fra Besiddelsen af Landeiendomme; men efter det nye Charte have de erhvervet denne Ret, dog under den Betingelse, at Local Regjeringen bifalder Kjøbet, og den 21de Juni f. A. blev den første Territorial=Eiendom bevilget en Englænder i Nærheden af Agra. J Handel og Agerdyrkning have de Jndfødte store Fordele over Europæerne, nemlig ved deres større Maadehold, ved deres Local=Kundskab og Vane til Climaet; kun der, hvor Han deel er forbundet med Manufactur, kan Europæeren have grunde, Haab om, med Held at anvende sine Kundskaber og sin Kapital, saaledes som dette har viist sig ved Fabricationen af Jndigo, Lad o. s. v.; og kun denne Classe Colonister kan være gavnlig for Jndien. Men selv denne indskrænkede Virkekreds er endnu at stor Betydning. Manufacturen af Sukker, Dyrkningen af Bomuld og Specerier, Kul- og Metal-Bjergværkernes Bearbeidelse Fabricationen af Silke og Cochenille ere samtlige Handelsgrene, der i Europæernes Hænder kunde blive af uendelig Vigtighed.